BBC Hausa - News - 'Yan tawaye a Syria sun hallaka daruruwan dakarun gwamnati
'Yan tawaye a Syria sun hallaka daruruwan dakarun gwamnati
An sabunta: 2 ga Nuwamba, 2012 - An wallafa a 07:50 GMT
Dakarun 'yan tawayen kasar Syria
Wani hoton bidiyo da aka saka a shafin internet ya nuna yadda 'yan tawayen kasar Syria ke hallaka daruruwan dakarun gwamnatin da suka cafke, bayan da suka mamaye shingayen bincike dake arewacin kasar.
Hotunan bidiyon sun nuna yadda 'yan bindigar ke yin kabbara Allahu Akbar suna kuma kwallo da fursunonin dake birgima a kasa, inda daga bisani aka ji karar bindiga mai sarrafa kanta da kuma ganin gawawwaki a warwatse.
Lamarin dai ya haifar da yin Allawadai daga masu fafutukar kare hakkin biladama.
An dai zargi kungiyar nan mai kaifin ra'ayin addinin Islama da hannu a cikin afkuwar lamarin, inda rahotannin da suka biyo baya ke cewa mayaka 'yan tawaye sun kwace shingayen bincike dake kan manyan hanyoyin kudu maso arewacin birnin Aleppo.
Fada na kara muni a kokarin kwace Aleppo
Shugaban Syria ya zargi kasashen waje da makarkashiya
Syria ta dakile kai hari a sansanin sojinta